|  |  |  |
| --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ |  |  |
|  |  | **ΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ ΚΑΙ ΦΟΙΤΗΤΙΚΗΣ ΜΕΡΙΜΝΑΣ**  **ΔΙΕΥΘΥΝΣΗ ΦΟΙΤΗΤΙΚΗΣ ΜΕΡΙΜΝΑΣ**  **ΤΜΗΜΑ ΣΙΤΙΣΗΣ ΚΑΙ ΠΑΡΟΧΩΝ** |
|  |  |  |

**ΑΝΑΚΟΙΝΩΣΗ ΓΙΑ ΤΗΝ ΑΙΤΗΣΗ ΚΑΡΤΑΣ ΣΙΤΙΣΗΣ**

**ακαδ. έτους 2024-2025**

Γίνεται γνωστό στους φοιτητές/τριες που ενδιαφέρονται να σιτίζονται δωρεάν το ακαδημαϊκό έτος 2023-2024, ότι θα πρέπει να υποβάλλουν **ηλεκτρονικά** την αίτηση και τα δικαιολογητικά στη διεύθυνση[**https://sitisi.upatras.gr**](https://sitisi.upatras.gr)**,** δίδοντας το **username/password** που διαθέτουν από την Γραμματεία τους.

**Οι αιτήσεις, με τα απαραίτητα δικαιολογητικά υποβάλλονται ηλεκτρονικά από**

**2 Σεπτεμβρίου 2024 έως και την 1η Νοεμβρίου 2024.**

**Οι νεοεισαχθέντες φοιτητές** θα μπορούν να υποβάλουν ηλεκτρονικά την αίτησή τους με τα απαιτούμενα δικαιολογητικά, **αφού πρώτα έχουν ολοκληρώσει την εγγραφή τους στο Τμήμα εισαγωγής** και λάβουν τους απαιτούμενους **προσωπικούς κωδικούς (username/password) από την Γραμματεία της Σχολής τους.**

Όλοι φοιτητές & φοιτήτριες θα πρέπει κατά την συμπλήρωση της αίτησης, να υποβάλλουν όλα τα δικαιολογητικά που απαιτούνται, το κάθε ένα ξεχωριστά, ψηφιοποιημένα σε **μορφή pdf** (πχ. με σαρωτή (scanner), υπολογιστή ή από το τηλέφωνο τους. Κατά προτίμηση **όχι** από tablet, καταχωρώντας τα στο ηλεκτρονικό σύστημα.

Οι φοιτητές μέσω της πλατφόρμας αίτησης στο [**https://sitisi.upatras.gr**](https://sitisi.upatras.gr) θα μπορούν να παρακολουθούν την πορεία της αίτησή τους. Θα έχουν την δυνατότητα «να κατεβάσουν» (*εφόσον υπάρχει η ένδειξη* **«ΕΓΚΡΙΘΗΚΕ**» & **«ΕΚΔΟΘΗΚΕ»**) την ηλεκτρονική κάρτα σίτισης στο κινητό τους ή να την εκτυπώσουν. Με αυτή θα μπορούν να προσέρχονται στο εστιατόριο (η κάρτα είναι προσωπική και χρησιμοποιείται **ΜΟΝΟ** από τον δικαιούχο κατά τον έλεγχο).

Σε διαφορετική περίπτωση οι αιτούντες θα ακολουθήσουν τις οδηγίες που δίδονται στο πεδίο **«ΠΑΡΑΤΗΡΗΣΕΙΣ»** της πλατφόρμας, προκειμένου να συμπληρώσουν στην **αρχική** αίτηση τα επιπλέον δικαιολογητικά που τους ζητούνται στο πεδίο **«Άλλο».**

**Δεν απαιτείται η προσκόμιση δικαιολογητικών** σε έντυπη μορφή με αυτοπρόσωπη παρουσία στο *Τμήμα Σίτισης και Παροχών, Τμήμα Φοιτητικής Εστίας (Κουκούλι), Τμήμα Φοιτητικής Εστίας (Μεσολόγγι)*, **παρά μόνο εάν τους ζητηθεί. Η όλη διαδικασία διεξάγεται ηλεκτρονικά.**

**Λεπτομερείς πληροφορίες και απαντήσεις για την διαδικασία υπάρχουν αναλυτικά στην ηλεκτρονική πλατφόρμα** [**https://my.upatras.gr/**](https://my.upatras.gr/) **.**

Για επιπλέον διευκρινήσεις, τηλεφωνικά ή μέσω email όπως παρακάτω:

* Οι φοιτητές των Τμημάτων της **Πάτρας (Πανεπιστημιούπολη Ρίον)** στη Διεύθυνση Φοιτητικής Μέριμνας του Πανεπιστημίου Πατρών (κτίριο Α’ ισόγειο, τηλ.2610997976, 2610997968, email: dfm@upatras.gr)
* Οι φοιτητές των Τμημάτων του **Αγρινίου** στο γραφείο Φοιτητικής Μέριμνας Γ. Σεφέρη 2, Β’ κτίριο, κα Μαρία Στεργίου, τηλ. 2641074169, email: mstergiou@upatras.gr)
* Οι φοιτητές των Τμημάτων **που εδρεύουν στην πόλη των Πατρών,** (Κουκούλι)στο Τμήμα Φοιτητικής Εστίας Πατρών(κα Αθηνά Τάτση,τηλ.2610962942, email: tatsi@upatras.gr).
* Οι φοιτητές των Τμημάτων που εδρεύουν στην πόλη **Μεσολογγίου,**  στο Τμήμα Φοιτητικής Εστίας Μεσολογγίου (κ. Σαλάππα Αλέξιο, τηλ. 2631058257, email: asalapas@upatras.gr).

Επίσης πληροφορίες και στο: [**https://www.upatras.gr/foitites/foititiki-merimna/**](https://www.upatras.gr/foitites/foititiki-merimna/)

**Από τη Διεύθυνση Φοιτητικής Μέριμνας**